Hefði meirihlutinn hækkað útsvarið upp í topp til að excel-skjölin litu betur út ef hann hefði þurft að biðja borgarbúa um að koma aftur í Ráðhúsið og standa aftur í röð til að borga aðeins meira ? Frambjóðendur hans hafa hins vegar þagað þunnu hljóði þegar gengið er á eftir þeim um svör um hvernig þeir ætla að forða því sem hefur gerst út um allan heim ; afskipti hins opinbera af almennum leigumarkaði hafa slæm áhrif . Það er algjörlega augljóst að ekki verður hægt að fjármagna og reka 2500 – 3000 leiguíbúðir án þess að því fylgi rausnarlegur niðurgreiðslutékki frá borgarbúum . Það er því sjálfsagt að gera skurk í því en hins vegar er í húsnæðishugmyndum Samfylkingarinnar gert ráð fyrir að fjórðungi húsnæðisins verði útdeilt inn á almenna leigumarkaðinn ; það er ekki til hópa sem við höfum komið okkur saman um sjálfsagt sé að borgin styðji heldur til venjulegs fólks með miðlungs tekjur . Hið gríðarlega stóra kosningaloforð sem klingir svo vel í eyrum hljómar nefnilega öðruvísi ef í því felst að biðja alla í Reykjavík um að koma með peningana sína niður í Ráðhús til að niðurgreiða húsaleigu fyrir fólk sem þarf ekki á félagslegri þjónustu að halda - þegar sú áhætta liggur þar að auki undir að með slíku inngripi og niðurgreiðslum sé verið að bjaga allan markaðinn sem verður að lokum engum til góðs . Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .